Dec 27,2017
మరోసారి క్షీణించిన జీఎస్టీ వసూళ్లు
న్యూఢిల్లీ: మోడీ ప్రభుత్వం ఎంతో ప్రతిష్టాత్మకంగా చేపట్టిన వస్తు సేవల పన్ను (జీఎస్టీ) వసూళ్లు వరుసగా రెండో మాసంలోనూ పడిపోయాయి. డిసెంబర్‌ 25 మాసం నాటికి రూ.80,808 కోట్ల పన్ను వసూళ్లు నమోదయ్యాయి. ఇంతక్రితం నవంబర్‌ మాసంలో ఇవి రూ.83,000 కోట్లు వసూళ్లయ్యాయి. ఈ మాసంలో 53.06 లక్షల రిటర్న్‌లు ఫైలింగ్‌ అయ్యాయని ఆర్ధిక మంత్రిత్వ శాఖ మంగళవారం ఒక నివేదికలో తెలిపింది. రూ.80,808 కోట్ల వసూళ్లలో రూ.7,798 కోట్లు పరిహార సెస్‌ కింద వచ్చాయి. రూ.13,089 కోట్ల సెంట్రల్‌ జీఎస్టీ కింద నమోదయ్యాయి. మరో రూ.18,650 కోట్లు స్టేట్‌ జీఎస్టీ కింద వసూళ్లయ్యాయి. కాగా రూ.41,270 కోట్లు ఇంటిగ్రేటెడ్‌ గూడ్స్‌అండ్‌ సర్వీసు ట్యాక్స్‌ (ఐజీఎస్‌టీ) కింద వచ్చాయి. మరో రూ.10,348 కోట్లు ఐజీఎస్‌టీ నుంచి సీజీఎస్‌టీకి బదిలీ అయ్యాయి. కాగా ఐజీఎస్‌టీ క్రెడిట్‌ పేమెంట్‌ కింద రూ.14,488 కోట్లు సెటిల్‌మెంట్‌ చేశారు. మొత్తంగా రూ.24,836 కోట్ల ఐజీఎస్‌టీ నుంచి సీిజీఎస్‌టీ, ఎస్‌జీఎస్‌టీలకు బదిలీ చేశారు. కాగా జులైలో మొత్తంగా రూ.95,000 కోట్లు, ఆగస్టులో రూ.91,000 కోట్ల చొప్పున జీఎస్టీ వసూళ్లు జరిగాయి.
మీ స్నేహితులకు రికమెండ్ చెయ్యండి